CELEX: 32014D0729
Language: bg
Date: 2014-10-20 00:00:00
Title: Решение за изпълнение 2014/729/ОВППС на Съвета от 20 октомври 2014 година за прилагане на Решение 2010/231/ОВППС относно ограничителни мерки спрямо Сомалия

21.10.2014   
            
            
               BG
            
            
               Официален вестник на Европейския съюз
            
            
               L 301/34
            
         РЕШЕНИЕ ЗА ИЗПЪЛНЕНИЕ 2014/729/ОВППС НА СЪВЕТА
   от 20 октомври 2014 година
   за прилагане на Решение 2010/231/ОВППС относно ограничителни мерки спрямо Сомалия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 31, параграф 2 от него,
   като взе предвид Решение 2010/231/ОВППС на Съвета от 26 април 2010 г. относно ограничителни мерки спрямо Сомалия и за отмяна на Обща позиция 2009/138/ОВППС (1), и по-специално членове 7 и 8 от него,
   като има предвид, че:
   
               (1)
            
            
               На 26 април 2010 г. Съветът прие Решение 2010/231/ОВППС.
            
         
               (2)
            
            
               На 23 и 24 септември 2014 г. комитетът към Съвета за сигурност на ООН, създаден по силата на резолюции 751 (1992) и 1907 (2009) на Съвета за сигурност на ООН, даде одобрението си за добавянето на две лица към списъка на лицата и образуванията, към които се прилагат ограничителни мерки.
            
         
               (3)
            
            
               Приложение I към Решение 2010/231/ОВППС следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   Приложение I към Решение 2010/231/ОВППС се изменя в съответствие с приложението към настоящото решение.
   Член 2
   Настоящото решение влиза в сила в деня на публикуването му в Официален вестник на Европейския съюз.
   
      Съставено в Люксембург на 20 октомври 2014 година.
      
         
            За Съвета
         
         
            Председател
         
         C. ASHTON
      
   
   
      (1)  ОВ L 105, 27.4.2010 г., стр. 17.
   
      ПРИЛОЖЕНИЕ
      
                  I.
               
               
                  Към списъка в приложение I към Решение 2010/231/ОВППС се добавят следните вписвания:
               
            
         СПИСЪК НА ЛИЦАТА И ОБРАЗУВАНИЯТА, ПОСОЧЕНИ В ЧЛЕН 2
      
      I.   Лица
      
      
               
                  14.
               
               
                  Maalim Salman (известен също като: a) Mu'alim Salman, б) Mualem Suleiman, в) Ameer Salman, г) Ma'alim Suleiman, д) Maalim Salman Ali, е) Maalim Selman Ali, ж) Ma'alim Selman, з) Ma'alin Sulayman).
                  Дата на раждане: около 1979 г. Място на раждане: Найроби, Кения. Местонахождение: Сомалия. Дата на посочване от ООН: 23 септември 2014 г.
                  Maalim Salman е избран от лидера на al-Shabaab (Ал-Шабаб) Ahmed Abdi aw-Mohamed, известен също като Godane, за ръководител на африканските чуждестранни бойци за al-Shabaab (Ал-Шабаб). Обучавал е чужди граждани, желаещи да се присъединят към al-Shabaab (Ал-Шабаб) като африкански чуждестранни бойци, и е участвал в операции в Африка, насочени срещу туристи, увеселителни заведения и църкви.
                  Въпреки че взема участие в операции предимно извън Сомалия, се смята, че Salman живее в страната и обучава чуждестранни бойци там преди прехвърлянето им на друго място. Някои от чуждестранните бойци на al-Shabaab (Ал-Шабаб) имат присъствие и в Сомалия. Salman например изпраща чуждестранни бойци на al-Shabaab (Ал-Шабаб) в южна Сомалия в отговор на офанзивата на мисията на Африканския съюз в Сомалия (AMISOM).
                  Наред с други терористични нападения al-Shabaab (Ал-Шабаб) носи отговорност за атентата срещу търговския център „Уестгейт“ в Найроби, Кения, през септември 2013 г., който причини смъртта най-малко на 67 души. По-късно al-Shabaab (Ал-Шабаб) пое отговорността за нападението, извършено на 31 август 2014 г. срещу затвора към националната агенция по разузнаване и сигурност в Могадишу, при което бяха убити трима служители на охраната и двама цивилни, а други 15 души бяха ранени.
               
            
               
                  15.
               
               
                  Ahmed Diriye (известен също като: a) Sheikh Ahmed Umar Abu Ubaidah, б) Sheikh Omar Abu Ubaidaha, в) Sheikh Ahmed Umar, г) Sheikh Mahad Omar Abdikarim, д) Abu Ubaidah, е) Abu Diriye).
                  Дата на раждане: около 1972 г. Място на раждане: Сомалия. Местонахождение: Сомалия. Дата на посочване от ООН: 24 септември 2014 г.
                  Ahmed Diriye е назначен за нов лидер на al-Shabaab (Ал-Шабаб) след смъртта на предишния ръководител Ahmed Abdi aw-Mohamed, включен в списъка от комитета към Съвета за сигурност на ООН съгласно резолюции 751 (1992) и 1907 (2009). Това бе публично оповестено в изявление на говорителя на al-Shabaab (Ал-Шабаб) Sheikh Ali Dheere, направено на 6 септември 2014 г. Diriye е високопоставен член на al-Shabaab (Ал-Шабаб) и в качеството си на лидер на организацията отговаря за командването на нейните операции. Той ще отговаря пряко за дейността на al-Shabaab (Ал-Шабаб), която продължава да бъде заплаха за мира, сигурността и стабилността на Сомалия. Diriye впоследствие приема арабското име Sheikh Ahmed Umar Abu Ubaidah.